Суперкупа на България
Суперкупата на България е български футболен трофей, за който се играе един мач. Той се провежда преди старта на всяко футболно първенство и противопоставя носителя на Купата на България и шампиона на страната. В случаите, когато шампионът е и носител на националната купа, то за суперкупата играят първенецът и финалистът за Купата на България.

Най-много Суперкупи на България и участия има отбора на Лудогорец – 6 Суперкупи и 10 участия.

История

1989 

За първи път футболна среща за Суперкупата на България се провежда през 1989 г. Тогава по предложение на Кирил Захаринов, завеждащ спортна редакция на БТА и секретар на секцията на спортните журналисти, БФС решава да се проведе мач между първенеца на страната и носителя на Купата на България. Купата е връчена на победителя от представител на телеграфната агенция. Трофеят е изработен в Италия и представлява двойно позлатена купа, висока 80 cm и тежка 15 kg. Днес тя се намира в музея на ЦСКА (София).

2004 
След политическите промени в България през ноември 1989 г. Суперкупата на България остава на заден план. През годините след това неведнъж се появяват идеи за възраждане на тази среща, но те така и не са възприети. През лятото на 2003 г. темата за Суперкупата на България отново става актуална. Професионалната футболна лига предлага тази проява да бъде възродена и да се превърне в традиция. От ръководството на БФС се съгласяват с идеята и определят ПФЛ да поеме организацията на мача за Суперкупата през 2004 г. Решено е, че седмица преди началото на сезон 2004/05 ще се проведе среща между шампиона Локомотив (Пловдив) и носителя на Купата на България Литекс (Ловеч). За домакин е избран стадион „Нафтекс“ в Бургас. Новата посребрена Суперкупа на България е произведена в Англия. Идеята е трофеят да не бъде преходен (т.е. да остава във витрината на носителя ѝ и всяка година да се прави нова купа). Оттогава в началото на всеки сезон се изработва ново отличие, като купата, връчвана в периода 2007 – 2009 година (на снимката в шаблона в началото на статията) е висока 100 cm и е изработена в Италия.

Победители 

 Поради противоепидимичните мерки финалът през 2020 се играе без публика !

Победители по години

Домакинство

Градове домакини на Суперкупата 
 София – 10 пъти (2005, 2006, 2007, 2008, 2009, 2010, 2013, 2019, 2021, 2022)
 Бургас – 7 пъти (1989, 2004, 2011, 2012, 2014, 2015, 2017)
 Стара Загора – 1 път (2018)
 Разград – 1 път (2020)

Виж също
 Ефбет лига
 Купа на България

Източници 
 bulgarian-football.com

Турнири по футбол в България
България